Diari Oficial de la Generalitat Valenciana


Sumari del DOGV 1426, del 20-11-1990 (1990/819467)

ORDRE de 7 de novembre de 1990, de la Conselleria d'Economia i Hisenda, per la qual desplega el Decret 3/1988, de 21 de març, en relació amb l'article 23 de la Llei de Pressupostos sobre liquidació d'interessos de demora d'ofici.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/11/07/(1)/dof/vci/html**

### Dades del document

Número de DOGV
:   1426

Data del DOGV
:   20-11-1990

Secció del DOGV
:   DISPOSICIONS GENERALS

Número del document
:   1990/819467


Data del document
:   07-11-1990

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 7 de novembre de 1990, de la Conselleria d'Economia i Hisenda, per la qual desplega el Decret 3/1988, de 21 de març, en relació amb l'art. 23 de la Llei de Pressupostos sobre liquidació d'interessos de demora d'ofici.  
La Llei de Pressupostos de la Generalitat Valenciana per a l?exercici de 1988, en l'article 23, estableix la liquidació d'ofici d'interessos de demora a favor dels seus creditors quan el pagament de les obligacions s?efectue després de 90 dies del naixement efectiu d'aquestes.  
El precepte legal fou desplegat mitjançant Decret del Consell 31/1988, de 21 de març que autoritzà la Conselleria d'Economia i Hisenda perquè dictés les normes necessàries per al desplegament i l?execució del que s'hi disposava.  
Fent ús d'aquesta autorització es dictà l?Ordre de 26 d'abril de 1988, i per Resolució de 10 de maig de 1988 la composició de la comissió instructora dels expedients administratius de responsabilitat per pagament d'interessos de demora, que estarà integrada pel secretari general de la Conselleria d'Economia i Hisenda, el director de la Inspecció General de Serveis i l?interventor general.  
La iniciació, si s'escau, dels corresponents expedients administratius de responsabilitat als causants del perjudici econòmic a la hisenda de la Generalitat exigeix que després de l?experiència obtinguda s'adopten mesures especials que agiliten els tràmits corresponents.  
Per això, i en virtut del que disposa la disposició final primera del Decret del Consell 31/1988, de 21 de març  
ORDENE:  
Article primer  
Prèviament a l?ordenació del pagament dels interessos de demora que pertoquen, la Intervenció General requerirà informació de la secretaria general de la conselleria corresponent perquè, respecte de cada cas, s?expresse:  
a) Procedència del pagament d'interessos o si per interrupció de terminis o altres causes resultés improcedent.  
b) Causes de la demora i raons per a la imputabilitat o no de responsabilitat.  
Les actuacions anteriors es traslladaran a la comissió designada per Resolució de 10 de maig de 1988, de la Conselleria d'Economia i Hisenda, a l?efecte de la delimitació de les responsabilitats que hi pertoquen.  
Article segon  
La informació anterior serà sol·licitada per la Intervenció General el mateix dia de la liquidació i serà tramesa a aquest centre directiu en un termini màxim de cinc dies.  
Article tercer  
A partir dels informes assenyalats anteriorment s'iniciaran, si s'escau, els expedients administratius de delimitació de responsabilitats d'acord amb el que preveu l'art. 87 de la Llei 4/1984, de 13 de juny.  
DISPOSICIO ADDICIONAL  
En els casos de pagaments «a justificar» de l'art. 6 de l?Ordre de 26 d'abril de 1988 i per «Caixa Fixa» de la Regla 13 de la Circular de la Intervenció General de 27 de desembre de 1989, les dades que tramite la Intervenció Delegada hauran de dur la informació a què es refereix aquesta ordre.  
València, 7 de novembre de 1990.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI